Merkezê Îrtîabî û Çapemenîye yê HPGyî nasnameyê gerîlyêkî eşekra kerd û nê pare kerd:
''9ê hezîrana 2021î de bombardumanê artêşa tirke yê vera Herêmanê Pawitişî yê Medya de şorişgêro qehreman ê şarê Botanî û şerwanê azadîye yê şarê ma hemra Bahoz tewrê kerwanê şehîdan bi. Nasnameyê hemra Bahozî wina yo:
Nameyê Qodî: Bahoz Zagros
Name û Peyname: Mehmet Şefa Akman
Cayê Bîyayîşî: Şirnex
Maye-Pî: Halîme - Huseyîn
Tarîx û Cayê Şehadetî: 9ê Hezîrana 2021î / Herêmê Pawitişî yê Medya
Hermayê ma Bahoz qezaya Hezexî ya Şirnexî de keyeyêko koçer û welatperwer de ameyo dinya. Keye û dormeyê ci ra têkoşînê azadîye de xeylêk şehadetî qewimîyayî ke înan ey ser zaf tesîr kerdo. Coka ey tim waşto teberê sîstemî de biciwîyo û kewto cigêrayîşan winayênan dima. Tewr peynî de qerarê tewrbîyayîşê gerîlayan girewto. Bi tewrbîyayîşê gerîlayan xeyalê ci ameyî ca û bi coşa pîle mîyanê têkoşînî de cayê xo girewto. Hemra Bahozî xo hetê îdeolojî ra aver berd û kultur û ehleqê koçerîye pîya bi îdeolojîya Apoyîye kerdî yew. Sere de Zagros xeylêk waranê Kurdîstanî de xebatê cîya cîyayî rayra berdî û seba ke bibo layikê şehîdan her hela xo pê têkoşînî ravêrna. Serede keyeyê Akmanî ke ewladê xo yo erjaye daye Têkoşînê Azadîye yê Kurdîstanî û wezîfeyê xo yê welatperwerîye ard ca, wa sereyê heme şarê welatperwerî yê Hezex û Kurdîstanî weş bo. Ma do sozê xo yê azadîye û serkewtişî yo ke dayo şarê xo bîyarê ca.''
